ཐེངས་ཤིག་ཨ་ཁུ་སྟོན་པ་ཞོགས་པ་སྔ་པོ་ནས་གཙང་པོའི་ཕ་རོལ་ཏུ་བསྐྱོད་དགོས་པར་བརྟེན།གཙང་པོའི་འགྲམ་དུ་བསྐྱོད་ནས་གྲུ་གཏོང་མཁན་ལ་གྲུ་དེ་གཏོང་རོགས་ལབ་པས།གྲུ་གཏོང་མཁན་དེས་ཁྱེད་རང་ལ་གྲུ་གླ་སྤྲོད་རྒྱུ་ཨེ་ཡོད།ཅེས་དྲིས་པས་ཨ་ཁུ་སྟོན་པས།ཡོས་ཡོད་ཅེས་ལབ་པས་གྲུ་པ་དེས་ལམ་སེང་གྲུ་བཏང་བ་དང་།ཆུའི་ཕ་རོལ་ཏུ་སླེབས་ཁར་ཨ་ཁུ་སྟོན་པས་རང་ཉིད་ལ་ཡོད་པའི་ཡོས་དེ་ནས་གྲུ་གཏོང་མཁན་དེར་སྦར་མོ་འགའ་ཤས་སྤྲད།གྲུ་པ་དེས་ཀྱང་ཡོས་རྣམས་བཟས།དེ་ནས་ཨ་ཁུ་སྟོན་པ་གཙང་པོའི་ཕ་རོལ་དུ་སླེབས་རྗེས་གྲུ་པ་དེས།ད་གྲུ་གླ་ཁྱེར་ཤོགལབ་པས་ཨ་ཁུ་སྟོན་པས།གྲུ་གླ་གང་འདྲ་ཞིག་ཕུལ་དགོས་རེད་དམ།ད་གིན་དངུལ་ཡོད་མེད་བཀའ་དྲི་གནང་བྱུང་བས་ངས་ཡོས་ཡོད་ཞུས་པ་ལས་དངུལ་ཡོད་ཞུས་མེད།འོན་ཀྱང་ཁྱེད་ཀྱིས་གྲུ་བཏང་བྱུང་བས་ངའི་སེམས་པར་གྲུ་གླ་ཡོས་སྤྲད་ན་འགྲིག་གི་ཡོད་པ་འདྲ་བསམས་བྱུང་།ཡོས་ནི་ཕུལ་ཟིན་པ་ཡིན།ད་ང་ལ་གང་ཡང་ཕུལ་རྒྱུ་མེད་ལབ་པར།གྲུ་གཏོང་མཁན་དེ་གང་ཡང་ལམ་རྒྱུ་མ་རག་པོར་ལུས་སོ།